Marcus Goldman

Marcus Goldman (* 9. december 1821, Trappstadt, Nemecko† 20. júl 1904, Elberon, New Jersey, USA) bol nemecký investičný bankár, podnikateľ a finančník.

Narodil sa v Trappstadte v Bavorsku a do Spojených štátov amerických emigroval v roku 1848. Bol zakladateľom Goldman Sachs, v súčasnosti jednej z najväčších investičných bánk na svete.

Rodina a mladosť 
Marcus Goldman mal od narodenia meno Mark Goldman, narodil sa 9. decembra 1821 v Trappstadt v Bavorsku v Nemecku. Jeho otec, Wolf Goldmann bol poľnohospodár a obchodník s hovädzím dobytkom. Jeho mama, Bella Katz Oberbrunner, pôvodne z Zeil am Main, ovdovela s piatimi deťmi z predošlého manželstva, jej prvý manžel sa volal Samuel Oberbrunner. Pochádza z rodiny Aškenázskych Židov. Jeho starý otec sa volal Jonathan Marx dokým si nezmenil priezvisko na Goldmann keď bolo Židom dovolené mať svoje priezviská v roku 1811. Počas jeho štúdií v synagóge vo Würzburgu stretol Josepha Sachsa ktorý sa stal jeho celoživotným priateľom. 

Marcus Goldman imigroval do Spojených štátov amerických z Frankfurtu nad Mohanom v roku 1848 počas prvej veľkej vlny Židovskej imigrácie do USA, v dôsledku revolúcie v Nemecku v roku 1848. Keď prišiel do USA, americké prisťahovalecké úrady mu zmenili meno na Marcus Goldman.

Kariéra 
Marcus Goldman mal voz ťahaný koňmi a bol podomovým obchodníkom, neskôr sa však stal majiteľom obchodu vo Philadelphii, kde si prenajal izbu v penzióne ktorú si predtým prenajímal jeho priateľ Joseph Sachs. V roku 1869 sa Goldman presťahoval do New Yorku a vyvesil tabuľu na Pine Street na dolnom Manhattane s nápisom „Marcus Goldman & Co.“, ktorá oznamovala že je obchodníkom s cennými papiermi; doslova : IOUs - A signed document acknowledging a debt, v preklade, dokumentami potvrdzujúcimi dlh.

Už od začiatku svojho podnikania bol schopný obchodovať s cennými papiermi v hodnote 5 miliónov USD ročne. Aj keď bol Goldman úspešný, v porovnaní s ostatnými bankármi so židovským a nemeckým pôvodom neobchodoval s tak veľkými sumami. Koncern J. & W. Seligman & Co., s prevádzkovým kapitálom 6 miliónov USD v roku 1869, to je ekvivalent 113 miliónov USD v roku 2018, boli už modernými investičnými bankármi ktorí upisovali a obchodovali so železničnými dlhopismi.   

V roku 1882 Marcus Goldman pozval svojho švagra aby sa k nemu pripojil a zmenil názov firmy na M. Goldman and Sachs. Biznisu sa darilo a onedlho firma pracovala s cennými papiermi v hodnote 30 miliónov USD ročne a kapitál spoločnosti bol 100 000 USD, to je ekvivalent 2,6 milióna USD v roku 2018, celý tento majetok patril hlavným partnerom. 

Takmer 50 rokov po svojom vzniku mali všetci partneri spoločnosti Goldman Sachs manželský zväzok. V roku 1885 prijal Goldman svojho syna Henryho a svojho švagra Ludwiga Dreyfussa do firmy, stali sa junior partnermi a firma zmenila meno na Goldman Sachs & Co. V roku 1894 vstúpil do spoločnosti Henry Sachs a v roku 1896 sa spoločnosť pripojila na Burzu cenných papierov v New Yorku.   

Keď Goldman odišiel do dôchodku, firmu odovzdal do rúk jeho syna Henryho Goldmana a zaťa Samuela Sachsa. V roku 1904, hneď po absolvovaní štúdia na Harvarde vo firme začali pracovať Arthur a Paul, Sachsovi synovia.

Osobný život 
Goldman sa oženil s osemnásťročnou Berthou Goldman, ktorá tiež emigrovala z Nemecka. Mali päť detí. Goldmanova najmladšia dcéra, Louisa, sa vydala za Samuela Sachsa. syna blízkeho priateľa a kolegu z Dolného Franska v Bavorsku, ktorí tiež imigrovali. Louisina staršia sestra a Samov starší brat sa už zosobášili. Jeho starší syn, Julius Goldman sa oženil so Sarah Adler, dcérou Samuela Adlera.     

Marcus Goldman zomrel v Elberon, New Jersey, v lete 1904.

Referencie

Zdroj 
 

Bankári USA
Podnikatelia USA
Nemecké osobnosti židovského pôvodu
Osobnosti USA židovského pôvodu